Diari Oficial de la Generalitat Valenciana


Sumari del DOGV 6679, del 27-12-2011 (2011/13167)

ACORD de 23 de desembre de 2011, del Consell, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual s'acorda la reducció del seu capital social i se'n modifiquen els Estatuts.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6679

Data del DOGV
:   27-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13684


Data del document
:   23-12-2011

Organisme emissor
:   Ciutat de les Arts i de les Ciències, SAU

Tipus de document
:   Acord

Anàlisi jurídica

 Descriptors 

:   * Ciutat de les Arts i de les Ciències, SAU
    * capital social
    * empresa pública
    * legislació
    * ampliació de capital
    * reglament intern

ACORD de 23 de desembre de 2011, del Consell, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual s'acorda la reducció del seu capital social i se'n modifiquen els Estatuts. [2011/13030]  
El Consell, en la reunió del dia 23 de desembre de 2011, va adoptar l'acord següent:  
El Text Refós de la Llei de Societats de Capital, aprovat pel Reial Decret Legislatiu 1/2010, de 2 de juliol, establix, en els articles 285 i següents i 318, que tant la modificació dels estatuts com la reducció de capital correspon acordar-la a la Junta General d'Accionistes.  
  
La Generalitat és l'únic soci de la mercantil Ciutat de les Arts i de les Ciències, SA, per la qual cosa correspon al Consell de la Generalitat, constituït en Junta General Universal d'Accionistes, tant l'adopció de l'acord de modificació dels estatuts de la societat com la reducció del seu capital social, d'acord amb el que establixen els Estatuts de la societat aprovats pel Decret 225/1991, de 9 de desembre, del Consell.  
El Consell, reunit a Valencia el dia 23 de desembre de 2011, com a Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, accepta els següents punts de l'orde del dia de la reunió:  
1r. Aprovació del balanç de situació intermedi i notes explicatives del 30 de juny de 2011. Segons disposa l'article 323 del Text Refós de la Llei de Societats de Capital, servix de base a la reducció de capital per pèrdues el balanç de data 30 de juny de 2011, verificat per Auren Auditores Mediterráneo, SL - Auren Auditores Levante, SL, UTE.  
  
2n. Modificació de l'article 7 dels Estatuts socials a fi que reflectisca la situació del capital social després dels últims desembossaments de dividends passius.  
3r. Reducció del capital social de la mercantil en tres-cents huitanta-un milions set-cents quaranta mil euros (413.068.347 €), com a conseqüència de pèrdues, per mitjà de l'amortització de 95.435 accions, concretament les número 103.980 a 199.414, ambdós inclosos, de 4.000 euros de valor nominal cada una d'estes.  
4t. Modificació de l'article 7 dels Estatuts socials, fixant el capital social en quatre-cents huitanta-nou milions cinc-cents seixanta-quatre mil euros (484.877.674 €), dividit en 122.391 accions nominatives de 4.000 euros de valor nominal cada una d'estes.  
5é. Autorització a la presidenta i al secretari del Consell d'Administració per a realitzar els actes necessaris per a l'execució d'allò que s'ha acordat en la present reunió, i atorgar per a això, si és el cas, les corresponents escriptures públiques i instar-ne la inscripció en el Registre Mercantil.  
6é. Autorització al secretari del Consell d'Administració de Ciutat de les Arts i de les Ciències, SA per a certificar el contingut de l'acta de la present Junta Universal d'Accionistes i els acords presos en esta.  
  
Es troben presents tots els socis de la societat, ja que, tractant-se d'una empresa pública de la Generalitat, esta és el seu soci únic.  
Després de l'oportuna deliberació i no havent-hi intervencions la constància de les quals se sol·licite, el Consell, com a Junta General d'Accionistes, amb el caràcter d'Universal, per unanimitat,  
  
ACORDA  
  
Primer  
Aprovar el balanç de situació intermedi i notes explicatives del 30 de juny de 2011.  
Segons disposa l'article 323 del Text Refós de la Llei de Societats de Capital, servix de base a la reducció de capital per pèrdues el balanç de data 30 de juny de 2011, verificat per Auren Auditores Mediterráneo, SL - Auren Auditores Levante, SL, UTE.  
  
Segon   
Modificar l'article 7 dels Estatuts socials perquè reflectisca la nova situació del capital després dels últims desembossaments de dividends passius, quedant pendent la quantitat de 61.603.000 euros. El desembossament pendent s'efectuarà per mitjà d'aportació dinerària fins al 31 de desembre de 2011. La nova redacció de l'article 7 serà la següent:  
  
«Article 7   
El capital social es fixa en 887.688.124 euros, dividit en 217.826 accions nominatives numerades correlativament de l'un al dos-cents dèsset mil huit-cents vint-i-sis, ambdós inclosos, de 4.000 euros de valor nominal cada una d'estes, íntegrament subscrites. Les accions número 1 a 199.414 es troben íntegrament desembossades. Les accions número 199.415 a 217.826 es troben desembossades tan sols en un 28,25%. La part no desembossada ascendix a la quantitat de 28.154.731 euros. Els desembossaments pendents s'efectuaran per mitjà d'aportació dinerària en efectiu abans del 31 de desembre de 2011.  
En representació d'estes accions s'emetrà un títol múltiple».   
  
Tercer   
Reduir el capital social en la xifra de tres-cents huitanta-un milions set-cents quaranta mil euros (398.533.458 €), com a conseqüència de pèrdues, per mitjà de l'amortització de 95.435 accions de la mateixa classe de les ja existents, concretament les accions número 103.980 a 199.414, ambdós inclusivament, de 4.000 euros de valor nominal cada una d'estes.  
L'acord s'adopta tenint en compte l'informe dels administradors de data 28 de novembre de 2011.  
  
Quart   
Modificar l'article 7 dels estatuts socials, reduint el capital social en la mateixa quantitat que la de la reducció de capital acordada i renumerant les accions. La nova redacció de l'article 7 dels Estatuts socials serà la següent:  
«Article 7  
El capital social es fixa en 090.392.155 euros, dividit en 122.391 accions   
nominatives, numerades correlativament de l'1 al 122.391, ambdós inclosos, de 4.000 euros de valor nominal cada una d'estes, íntegrament subscrites. Les accions número 1 a 103.979 es troben íntegrament desembossades. Les accions número 103.980 al 122.391 estan pendents de desembossament.  
En representació d'estes accions s'emetrà un títol múltiple».   
  
Quint  
Autoritzar la presidenta i el secretari del Consell d'Administració per a realitzar tots els actes que siguen necessaris per a l'execució d'allò que s'ha acordat en la present reunió, i atorgar per a això, si és el cas, les corresponents escriptures públiques i instar-ne la inscripció en el Registre Mercantil.  
  
Sext   
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i dels acords presos en esta.  
Estos acords es transcriuen literalment.  
No havent-se debatut més assumptes que els ressenyats en l'orde del dia, s'aprova l'acta corresponent a la present reunió de la Junta General Universal d'Accionistes de la mercantil Ciutat de les Arts i de les Ciències, SA.  
  
València, 23 de desembre de 2011  
  
La vicepresidenta i secretària del Consell,  
PAULA SÁNCHEZ DE LEÓN GUARDIOLA